
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Οριοθέτηση και όροι δόμησης οικισμών Κυπρίνου και Ν. Χειμω¬ 
νιού Νομού Έβρου. 1 

Καθορισμός ορίων, όρων και περιορισμών δόμησης και κατηγοριο- 
ποίηι.'η του οικισμού Παναγιά κοινότητας Αλμυροποτάμου του 

Ν. Εύβοιας. 2 

Καθορισμός ορίων οικισμού Κλειούς Ν. Λέσβου, κατηγοριοποίησή 

του ;:αι καθορισμός όρων αρτιότητας και δόμησης. 3 

Καθορισμός ορίων οικισμού Αγ. Βαρβάρα Πλαγιάς Ν. Λέσβου, 
κατηγοριοποίησή του και καθορισμός όρων αρτιότητας και δό¬ 
μησης. 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οι;;, I- 5142 ( 1 ) 

Οριοθέτηση και όροι, δόμησης οικισμών Κυπρίνου και Ν. Χειμωνιού 
Νομού Έβρου. 

Ο ΝΟΜΑΡΧΗΣ ΕΒΡΟΪ 

' Εχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181Δ'/3·5.85) 
«περί τρόπου καθορισμού ορίων οικισμών της χώρας μέχρι 2.000 
κατοίκους, κατηγοριών αυτών και καθορισμού όρων και περιορισμών 
δόμησής τους». 

2. Το Ν. 1577 της 18.12.85 (ΦΕΚ 210Α') περί «Γενικού Οικο¬ 
δομικού Κανονισμού». 

3. Τις διατάξεις του Α.Ν. 314/68. 

4. Το άρθρο 9 του Ν.Δ. 17.7.1923. 

5. Τις προτάσεις των ιδιωτών μελετητών μηχανικών στους οποίους 
ανατέθηκε η μελέτη στα πλαίσια του προγράμματος των ανοικτών 
πόλεων, που αφορούν τον προσδιορισμό των ορίων των υπόψη οικι¬ 
σμών. 

6. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υπο¬ 
δείξεις των σχετικών προδιαγραφών του ΥΧΟΠ. 

7. Την με αριθ. I- 879/26.2.868 Απόφασή μας για την κατηγο- 
ριοποίηση των οικισμών του Ν. Έβρου που έχουν πληθυσμό μέχρι 
2.0000 κατ. 

8. Τα πληθυσμιακά στοιχεία της τελευταίας απογραφής της Ε.Σ. 
Τ.Ε. 

9. Τις γνωμοδοτήσεις του Συμβουλίου ΠΕ.ΧΩ.ΔΕ με αριθ. 1/20. 
11.86, 8/9.6.86 και 1/23.7.86. 


10. Τις αποφάσεις των Κοινοτικών Συμβουλίων: 33/1985 Κοιν. 
Κυπρίνου και 26/1985 Κοιν. Ν. Χειμωνιού, αποφασίζουμε: 

1. Καθορίζουμε τα όρια των οικισμών Κυπρίνου και Ν. Χειμωνιού, 
όπως αυτά φαίνονται στα συνοδευτικά της παρούσης σχεδιαγράμματα 
σε κλ. 1:5000 που αποτελούν αναπόσπαστα μέρη της Απόφασης αυ¬ 
τής, και συντάχθηκαν βάσει στοιχείων χαρτών και επιτόπου ελέγχου. 

11. Καθορίζουμε τους ακόλουθους όρους δόμησης. 

Α. 1. Αρτιότητα: Εντός των ορίων των πιο πάνω οικισμών, θεωρού¬ 
νται άρτια τα οικόπεδα που έχουν ελάχιστο εμβαδόν 800 τ.μ. 

Κατά παρέκκλιση, εντός των ως άνω ορίων θεωρούνται άρτια τα 
οικόπεδα με όποιο εμβαδόν και διαστάσεις είχαν την ημέρα δημοσίευ¬ 
σης του Δ/γματος. 

2. Υψος: Εντός των ορίων των οικισμών, το μέγιστο επιτρεπόμενο 
ύψος ορίζεται 7,50μ. 

3. Κατά τα λοιπά ισχύουν οι γενικοί όροι δόμησης που προβλέπο- 
νται από τα άρθρα 5, 6, 7 του από 24.4.85 Π. Δ/γματος. 

Β. Ειδικοί όροι δόμησης: 

Ισχύουν οι αναφερόμενοι και στην I- 3311/31.7.86, Απόφαση, 
Δηλαδή: 1 

1. Επικάλυψη: Ξύλινη στέγη ή κεκλιμένη πλάκα, με κλίση έως 
30% και επικάλυψη με κεραμίδια βυζαντινού ή ρωμαϊκού τύπου. 

Απαγόρευση κατασκευής οριζόντιας προεξοχής (μαρκίζας) στο επί¬ 
πεδο που αρχίζει η στέγη. 

2. Οψεις: Χρώμα λευκό ή ανοικτού χρώματος. 

3. Εξώστες: Να καταλαμβάνουν το πολύ τα 2/3 του μήκους της 
όψης. Το πλάτος τους να μην ξεπερνάει το 1,5μ. πέρα από το επίπεδο 
της όψης. 

4. Στηθαία- κιγκλιδώματα: Στα κιγκλιδώματα των εξωστών και 
εξωτερικών κλιμάκων να χρησιμοποιείται σίδηρο ή ξύλο ή αλουμίνιο 
χωρίς υαλοστάσιο. Για τα στηθαία συμπαγής ή διάτρητη τοιχοποΐα. 

5. Ανοίγματα εξωτερικά: Να καταλαμβάνουν ποσοστό έως 25% 
του συνόλου των όψεων κάθε ορόφου. Σε περίπτωση ισογείου κατα¬ 
στήματος έως 50%. 

6. Περίφραξη: Για τη ρυμοτομική γραμμή: μαντρότοιχος χαμηλός 
πέτρινος ή σοβαντισμένος λευκός ή στο χρώμα της όψης ύψους έως 
80 εκ., με κιγκλίδωμα. 

Για τα πλάγια όρια: δυνατότητα κατασκευής τοίχου ύψους 2,00μ. 

. Ακόμα παρέχεται η δυνατότητα κατασκευής ειδικών κτηρίων με 
σύγχρονη αρχιτεκτονική (υλικά- σύνθεση), κατόπιν εγκρίσεως της 
ΕΠΑΕ. 1 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αλεξ/πολη, 2 Δεκεμβρίου 1986 
Ο Νομάρχης 
ΑΝΤΩΝΗΣ ΚΩΒΑΙΟΣ 









^ας Οικισμού και Περιβάλλοντος 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 9720/ΕΠΑ 1433 (2) 

Καθορισμός ορίων, όρων και περιορισμών δόμησης και κατηγοριοποί- 

ηση του οικισμού Παναγιά κοινότητας Αλμυροποτάμου του Ν. Εύ¬ 
βοιας. 

Ο ΝΟΜΑΡΧΗΣ ΕΥΒΟΙΑΣ 
' Εχοντας υπόψη: 

1. Τις διατάξεις του από 24.4.85 ΠΔ (ΦΕΚ 181Δ/3.5.85) «Περί 
τρόπου καθορισμού ορίων οικισμού της χώρας, κατηγοριών αυτών και 
καθορισμού όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη 
οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υπο¬ 
δείξεις των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του κρά¬ 
τους της ΕΣΥΕ. 

5. Τις υπ’ αρ. α) 10/12.3.86 και β) 28/27.8.86 αποφάσεις του 
Κοινοτικού Συμβουλίου Αλμυροποτάμου. 

6. Την με αρ. πρωτ. 7183/ΕΠΑ 1062/1.10.86 εισήγηση ΤΠ και 
ΠΕ προς το ΣΧΟΠ Ν. Εύβοιας. 

7. Την υπ’ αρ. 4η γνωμοδότηση του 38ου /86 πρακτικού του 
ΣΧΟΠ του Νομού. 

8. Το υπ’ αρ. 2172/4.7.86 έγγραφο Δασαρχείου Αλιβερίου, απο¬ 
φασίζουμε: 

I. Κατατάσσουμε τον οικισμό Παναγιά (Παραλία Αλμυροποτάμου) 
σύμφωνα με το άρθρο 2 του από 24.4.85 ΠΔ/τος (ΦΕΚ 181Δ'/3. 
5.85) στις παρακάτω κατηγορίες. 

ΠΑΝΑΓΙΑ: Παραλιακός, Αδιάφορος, Δυναμικός, Συνεκτικός, και 
Μικρός οικισμός. 

II. Καθορίζουμε τα όρια του οικισμού Παναγιά (Παραλία Αλμυρο¬ 
ποτάμου του Ν. Εύβοιας με στοιχεία για τον οικ. ΠΑΝΑΓΙΑ: 1, 2, 
3, 4, 5, 6, 7, 8, 9, 10, 11, 12, 13, 14, 1), όπως αυτά φαίνονται 
στα συνοδευτικά της παρούσας σχεδιαγράμματα σε κλ. 1:5000, που 


έχουν θεωρηθεί από την Προΐσταμένη της ΕΠΑ και που αποτελούν 
αναπόσπαστα μέρη της απόφασης αυτής και συντάχθηκαν βάσει στοι¬ 
χείων χαρτών και επιτόπου ελέγχου. 

2) Σειρά ισχύος για περίπτωση ασυμφωνίας, πρώτον το σχέδιο και 
δεύτερον το κείμενο της περιγραφής των ορίων. 

III. Καθορίζουμε τους ακόλουθους Γενικούς και Ειδικούς όρους και 
περιορισμούς Δόμησης. 

Α' Γενικοί όροι Δόμησης. 

1. Εντός των ορίων του οικισμού ισχύουν οι γενικοί όροι δόμησης 
που προβλέπονται από το ΠΔ ΦΕΚ 181/Δ/3.5.85 και για τον οικι¬ 
σμό: 

Παναγιά: αρτιότητα γηπέδου 500 τ.μ. 

2. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.85, ημέρα δημο¬ 
σίευσης του από 24.4.85 Δ/τος. 

Β’ Ειδικοί όροι Δόμησης. 

Για τον οικισμό Παναγιά (Παραλία Αλμυροποτάμου) τους ειδικούς 
όρους δόμησης που αναγράφονται στην καρτέλα που συνοδεύει την 
παρούσα, κάθε φορά. 

IV. α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το ΤΠ και ΠΕ της Νομαρχίας ώστε να εξασφαλίζεται 
η συνέχεια των υπαρχόντων Κοινόχρηστων χώρων και η δημιουργία 
νέων Κοινόχρηστων χώρων σύμφωνα με τα οριζόμενα στις διατάξεις 
της παρ. 1 του άρθρου 6 του από 24.4.85 Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.85 
(ΦΕΚ 181Δ/3.5.85). 

Η παρούσα απόφαση, με το σχεδιάγραμμα οριοθέτησης του οικι¬ 
σμού καθώς και τις καρτέλες των ειδικών όρων δόμησης που την 
συνοδεύει, να δημοσιευθεί στην Εφημερίδα της Κυβερνήσεως. 

Χαλκίδα, 31 Οκτωβρίου 1986 
Ο Νομάρχης 

ΕΥΤΥΧΗΣ ΚΟΝΤΟΜΑΡΗΣ 

Αριθ. Π. 8436 (3) 

Καθορισμός ορίων οικισμού Κλειούς Ν. Λέσβου, κατηγοριοποίησή του 
και καθορισμός όρων αρτιότητας και δόμησης. 

Ο ΝΟΜΑΡΧΗΣ ΛΕΣΒΟΥ 

' Εχοντας υπόψη: 

1. Τις διατάξεις του ΠΔ 24.4/3.5.1985 Δ' «Τρόπος καθορισμού 
ορίων των οικισμών της χώρας μέχρι 2000 κατοίκους, κατηγορίες 
αυτών και καθορισμός όρων και περιορισμών δόμησής τους». 

2. Τις προτάσεις των μελετητών, ιδιωτών Μηχ/κών που τους είχε 
ανατεθεί η σχετική μελέτη, στα πλαίσια του σχεδιασμού των ανοιχτών 
πόλεων- χωριών Ν. Λέσβου. 

3. Το δελτίο αρχιτεκτονικής αναγνώρισης του οικισμού «ΚΛΕΙΩ» 
που συμπληρώθηκε από τους μελετητές που αναφέρουμε παραπάνω, 
σύμφωνα με τις υποδείξεις των προδιαγραφών του Υ.Χ.Ο.Π. για τη 
μελέτη. 

4. Την με αριθμ. 26/86 και 29/86 απόφαση του Κοινοτικού 
Συμβουλίου Κλειούς. 

5. Την με αριθμ. 54/86 γνωμοδότηση του Συμβουλίου Χ.Ο.Π. 
της Νομαρχίας μας, αποφασίζουμε: 

1. Την κατάταξη του οικισμού Κλειούς της Λέσβου στις κατηγορίες 
Αξιόλογος, (Στάσιμος, Συνεκτικός- μεσαίος). 

2. Καθορίζουμε το όριο του οικισμού «ΚΛΕΙΩ» Λέσβου όπως αυτό 
φαίνεται στην αεροφωτογραφία του οικισμού 1:5000 που επισυνά¬ 
πτουμε και ορίζεται από τα σημεία 1, 2, 3, 5, 5α, 5β, 5γ, 6......14, 

3. Γενικοί όροι δόμησης: 

α. Εντός των ορίων των οικισμών ισχύουν οι γενικοί όροι δόμησης 
που προβλέπονται από το ΠΔ ΦΕΚ 181 Δ'/3.5.1985 και για τον 


οικισμό «ΚΛΕΙΩ» είναι άρτια τα γήπεδα που βρίσκονται μέσα στα 
όρια του οικισμού και έχουν ελάχιστο εμβαδό 1000 τ.μ. 

β. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδό είχαν στις 3.5.1985, ημέρα δη¬ 
μοσίευσης του από 24.4.1985 Δ/τος. ’ 

4. Ειδικοί όροι δόμησης: 

Καθορίζουμε ειδικούς όρους δόμησης για τον οικισμό Κλειώ Λέ¬ 
σβου όπως αναγράφονται στο συνημμένο δελτίο αρχιτεκτονικής ανα¬ 
γνώρισης, από τους όρους αυτούς είναι υποχρεωτικοί αυτοί που ορίζει 
το ΠΔ 24.4/3.5.1985 ΦΕΚ 181Δ’ άρθρο 8 και σύμφωνα με την 
κατηγορία που ανήκει ο οικισμός ως αδιάφορος, ενδιαφέρων, ή αξιό¬ 
λογος. 

5. α. Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το Τμήμα Πολεοδομίας και ΠΕ της Νομαρχίας ώστε 
να εξασφαλίζεται η συνέχεια των υπαρχόντων κοινόχρηστων χώρων 
σύμφωνα με τα οριζόμενα στις διατάξεις της παρ. 1 του άρθρου 6 του 
από 24.4.1985 Δ/τος. 

β. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν όσα ορίζει το Δ/γμα 24.4.1985 (ΦΕΚ 
181Δ/3.5.1985). 

Η απόφαση αυτή, που ισχύει από την ημέρα που υπογράφεται, μαζί 
με το σχεδιάγραμμα οριοθέτησης του οικισμού που τη συνοδεύει, να 
δημοσιευθεί στην Εφημερίδα της Κυβερνήσεως. 

Μυτιλήνη, 14 Νοεμβρίου 1986 
Ο Νομάρχης 
ΝΙΚΟΣ ΣΗΦΟΥΝΑΚΗΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Π. 8715 (4) 

Καθορισμός ορίων οικισμού Αγ. Βαρβάρα Πλαγιάς Ν. Λέσβου, κατη- 

γοριοποίηση του και καθορισμός ορών αρτιότητας και δόμησης.* 

Ο ΝΟΜΑΡΧΗΣ ΛΕΣΒΟΥ 
' Εχοντας υπόψη: 

1. Τις διατάξεις του ΠΔ 24.4/3.5.1985 Δ’ «Τρόπος καθορισμού 
ορίων των οικισμών της χώρας μέχρι 2000 κατοίκους κατηγορίες 
αυτών και καθορισμός όρων και περιορισμών δόμησής τους». 

2. Τις προτάσεις των μελετητών, ιδιωτών Μηχ/κών που τους είχε 
ανατεθεί η σχετική μελέτη, στα πλαίσια του σχεδιασμού των ανοιχτών 
πόλεων- χωριών Ν. Λέσβου. 

3. Το δελτίο αρχιτεκτονικής αναγνώρισης του οικισμού «Αγ. Βαρ¬ 
βάρα που συμπληρώθηκε από τους μελετητές που αναφέρουμε παρα¬ 
πάνω, σύμφωνα με τις υποδείξεις των προδιαγραφών του Υ.Χ.Ο.Π. 
για τη μελέτη. 

4. Την με αριθμ. 31/1986 απόφαση του Κοινοτικού Συμβουλίου 
Πλαγιάς. 

5. Την με αριθμ. 39/17.9.86 γνωμοδότηση του Συμβουλίου 
Χ.Ο.Π. της Νομαρχίας μας, αποφασίζουμε: 

1. Την κατάταξη του οικισμού Αγ. Βαρβάρας της Λέσβου στις 
κατηγορίες Παραλιακός, (Αδιάφορος, Δυναμικός, Διάσπαρτος, μι¬ 
κρός). 

2. Καθορίζουμε το όριο του οικισμού Αγ. Βαρβάρας Λέσβου όπως 
αυτό φαίνεται στην αεροφωτογραφία του οικισμού 1:5000 που επισυ¬ 
νάπτουμε και ορίζεται από τα σημεία 1, 2, 3, έως 7, 8, 1. 

3. Γενικοί όροι δόμησης: 

α. Εντός των ορίων του οικισμού ισχύουν οι γενικοί όροι δόμησης 
που προβλέπονται από το ΠΔ ΦΕΚ 181 Δ'/3.5.1985 και για τον 


οικισμό «Αγ. Βαρβάρα» είναι άρτια τα γήπεδα που βρίσκονται μέσα 
στα όρια του οικισμού και έχουν ελάχιστο εμβαδό 1200 (χίλια διακό¬ 
σια) τ.μ. 

β. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδό είχαν στις 3.5.1985, ημέρα δη¬ 
μοσίευσης του από 24.4.1985 Δ/τος. 

4. Ειδικοί όροι δόμησης: 

Καθορίζουμε ειδικούς όρους δόμησης για τον οικισμό Αγ. Βαρβάρα 
Λέσβου όπως αναγράφονται στο συνημμένο δελτίο αρχιτεκτονικής 
αναγνώρισης, από τους όρους αυτούς είναι υποχρεωτικοί αυτοί που 
ορίζει το ΠΔ 24.4/3.5.1985 ΦΕΚ 181Δ' άρθρο 8 και σύμφωνα με 
την κατηγορία που ανήκει ο οικισμός ως αδιάφορος, ενδιαφέρων, ή 
αξιόλογος. 

5. α. Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το Τμήμα Πολεοδομίας και ΠΕ της Νομαρχίας ώστε 
να εξασφαλίζεται η συνέχεια των υπαρχόντων κοινόχρηστων χώρων 
σύμφωνα με τα οριζόμενα στις διατάξεις της παρ. 1 του άρθρου 6 του 
από 24.4.1985 Δ/τος. 

β. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν όσα ορίζει το Δ/γμα 24.4.1985 (ΦΕΚ 
181Δ/3.5.1985. 

Η απόφαση αυτή, που ισχύει από την ημέρα που υπογράφεται, μαζί 
με το σχεδιάγραμμα οριοθέτησης του οικισμού που τη συνοδεύει, να 
δημοσιευθεί στην Εφημερίδα της Κυβερνήσεως. 

Μυτιλήνη, 26 Νοεμβρίου 1986 
Ο Νομάρχης 
ΝΙΚΟΣ ΣΗΦΟΥΝΑΚΗΣ 

